Standardul ISO 45001 este menit să îndeplinească exigenţele tot mai stricte în ceea ce privește managementul sănătăţii și securității ocupaţionale. Companiile pot reduce numărul accidentelor la locul de muncă utilizând o abordare sistematică a aspectelor legate de sănătatea și securitatea ocupaţională, prin certificarea ISO 45001, indiferent de domeniul de activitate sau de dimensiunea companiei. Sursele de erori sunt identificate și eliminate. Prin urmare, companiile dispun de posibilitatea de a asigura respectarea cerințelor legale și de reglementare pentru protecția sănătății și securității ocupaţionale.